《移竹》
宋代·程俱

寓目无清致，兴怀要此君。影移千亩月，枝散五湖云。

凤实和筠得，龙苞带箨分。伤根同柏大，剪叶异芝焚。

拔筱衣沾粉，连鞭藓破纹。虚心宁择地，直节任离群。

但欲通三径，何须比万军。凛然真玉立，蔓草即堪耘。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。